
DE  HANDLENDE. 


Amtmanden. 

Fruen. 

Laura,  deres  datter 
Aksel,  hennes  mand. 
Mathilde,  hennes  veninne. 


FØRSTE  AKT. 


Et  rigt  udstyret  værelse  med  gulv-tæppe,  en  sofa  til  højre  og  en  til  vænstre, 
begge  i forgrunnen.  Et  bord  i midten  med  læne-stole  om.  Døren  i bag- 
grunnen  fører  til  et  forværelse.  Foran  sofaen  til  vænstre  et  lidet  bord, 
hvorpå  aviser. 


Første  scene. 


Amtmanden  (i  sofaen  til  vænstre,  læsende  aviser).  Aksel  (i  sofaen  til 
højre  med  en  avis  over  sine  knæ,  hvori  han  ikke  læser).  Fruen 
(syende  ved  bordet).  LdUrU  (træder  netop  in).  (Senere)  Mdthilde* 


Laura. 


God 


morgen,  mor! 


(kysser  henne) 


Fruen. 

God  morgen,  min  kære!  Du  har  sovet  godt? 
Laura. 


Godt.  God  morgen,  far!  (kysser  ham). 
Amtmanden. 

God  morgen,  lille  ven,  god  morgen!  Glad  og 
vel  til  mode? 

Latira. 


Ja,  meget  vel  (går  forbi  Aksel).  God  morgen.  Aksel! 

(Hun  sætter  sig  ved  bordet,  lige  over  for  sin  mor). 

Aksel. 


God  morgen! 

Fruen. 

Det  gør  mig  ondt,  mit  barn,  at  jeg  ikke  kan 
tage  med  på  bal  i dag.  Men  den  lange  tur  derhen, 
i så  koldt  forårs-vejr  .... 

Amtmanden  (bestandig  læsende). 

Mor  er  ikke  vel,  hun  har  hostet  i nat. 

L a u r a. 

Har  hun  igæn  hostet? 

Amtmanden.* 

Xo  gange.  (Fruen  hoster,  Amtmanden  ser  op).  Kan  du 

høre!  Mor  må  ikke  tage  ud,  ikke  på  nogen  måde. 
Laura. 

Så  tar  heller  ikke  jeg  med. 

Amtmanden. 

Det  er  også  det  bedste;  vejret  er  så  råt.  — 
(til  fruen).  Men  du  har  intet  shavl  om  dig,  min  pige; 
hvor  er  dit  shavl? 

Laura. 

Aksel,  hent  mors  shavl;  det  hænger  i forstuen. 

(Aksel  går). 

Fruen. 

Her  er  ingen  rigtig  vår  ænnu.  Det  undrer  mig, 
at  her  ikke  er  lagt  i kakkel-ovnen. 

Laura 

(til  Aksel,  som  breder  shavlet  om  fruen). 

Aksel,  ring  på  og  lad  os  få  i ovnen. 

(Han  gør  det  og  gir  tjeneren  besked). 

Fruen. 

'Dersom  vi  alle  blir  borte  fra  ballet,  må  der  gå 
bud.  — Kanske  du,  Aksel,  besørger  det? 


Aksel. 

Gærne ; — men  går  det  også  an  at  blive  borte 
fra  dette  bal? 

Laura. 

Du  hører  jo,  at  mor  har  hostet  i nat. 

Aksel. 

Jeg  hører  det.  Men  ballet  er  gjort  af  min 
eneste  ven  på  disse  kanter  for  at  hædre  dig  og  mig; 
vi  er  hele  festens  anledning,  — og  da  at  blive  borte? 

L a u r a. 

Vi  har  jo  ingen  glæde  af  at  tage  derhen , når  “ 
mor  ikke  er  med. 

Aksel. 

Man  må  ofte  gøre  det,  hvoraf  man  ingen  glæde  har. 

Laura. 

Når  der  er  tale  om  pligt,  ja.  Men  vor  første 
pligt  er  mod  mor,  som  umulig  kan  sidde  hjæmme 
alene,  når  hun  er  syg. 

Aksel. 

Jeg  opfattede  det  ikke  så,  at  mor  var  syg. 

Amt m anden  (læsende). 

Hun  har  hostet  to  gange  i nat.  Hun  hostede 
for  et  øjeblik  siden. 

Fruen. 

Aksel  mener,  at  det  er  ingen  sygdom,  og  deri 
har  han  jo  ret. 

Amtmanden  (læsende). 

Hoste  kan  betyde  meget  slemt,  (kræmter).  Brystet, 
Lungen,  (kræmter  igæn).  Jeg  tror,  at  heller  ikke  jeg  er 
rigtig  vel. 

Laura. 

Lille  far,  du  går  for  let  klæd. 

Fruen. 

Du  klæder  dig,  som  om  her  var  sommer,  og 
det  er  her  jo  slet  ikke. 

Amtmanden. 

Nu  bræniier  det  straks  i kakkel-ovnen.  (kræmter  atter). 
Slet  ikke  rigtig. 

Laura. 

Aksel  ! (han  kommer  hen  til  henne).  Nu  kunde  du  læse 

noget  af  aviserne  for  os,  intil  frokosten  blev  færdig. 

Aksel. 

Gærne.  ♦Dog  vilde  jeg  først  høre,  om  vi  virkelig 
ikke  skal  tage  på  bal? 

Laura. 

Du  kan  jo  gøre  det  og  bringe  undskyldning  fra 
os  andre. 

Fruen. 

Det  går  ikke  an.  Husk,  at  nu  er  I gifte. 

Aksel. 

Men  netop  derfor  synes  mig , at  heller  ikke 
Laura  kan  være  hjæmme;  hun  må  jo  nu  ta  mest 
hensyn  til,  at  hun  er  min  kone,  og  ballet  er  jo  for 
os  to,  der  intet  fejler,  ligesom  et  bal  overhovedet  er 
for  de  unge  — 

Fruen. 

— og  ikke  for  de  gamle. 

Laura. 

Tak,  mor  har  begynt  at  danse  igæn,  siden  jeg 
blev  voksen.  Jeg  har  aldrig  været  på  et  bal,  som 
ikke  mor  har  ført  op. 

Fruen. 

Men  Aksel  mener,  at  jeg  helst  ikke  burde  have 
gjort  det. 

Amt m anden  (læsende). 

Mor  danser  just  nydelig. 

Aksel. 

Det  må  jo  jeg  vide,  som  så  ofte  har  havt  den 
ære  at  føre  op  med  mor.  Men  denne  gang  er  halv- 
hundrede  mænnesker  komne  sammen,  og  meget  bryderi, 
megen  bekostning  og  megen  glæde  opbudt  for  vor 
skyld  alene.  Det  er  ordentlig  synd  at  skuffe  dem, 

Arntmanden  (læsende). 

Vi  kan  jo  gøre  et  bal  for  dem  igæn. 

Fruen. 

Så  meget  mere,  som  vi  skylder  et. 

Laura. 

Ja,  det  er  bedre;  her  er  også  mere  rum. 

(En  pause). 

Aksel  (over  Lauras  stol). 

Og  din  nye  bal-kjole,  min  første  gave  til  dig,  — 
den  skulde  ikke  friste  dig?  Blåt  flor  med  sølv-stjærner  i? 
De  skal  ikke  gå  op  for  første  gang  i aften? 

Laura  (smilende). 

Nej,  — den  bal-aften,  hvor  mor  er  borte,  kan 
stjærnerne  ikke  lyse. 

Aksel. 

Vel,  jeg  skal  sende  atterbud.  (går). 

Arntmanden  (læsende). 

Kanske  det  dog  er  bedre,  at  jeg  skriver  et  par  ord. 

, (Aksel  stanser). 

Fruen. 

Ja,  du  gør  det  bedst. 

M a t h i 1 d e 

(træder  in,  fulgt  af  en  tjener,  som  åbner  begge  døre). 

Frokosten  er  færdig. 


Amtmanden 

(idet  han  tar  fruens  arm). 

Behold  shavlet  på,  min  bedste ; det  er  koldt 
gænnem  forstuen.  (de  går). 

Aksel 

(byder  Laura  Armen  og  går  efter). 

Kunde  jeg  få  tale  et  par  ord  med  dig,  forinnen 

vi  gik  in?  (stanser  ved  doren). 

Laura. 

Nu  skal  vi  jo  spise. 

Aksel 

(til  Mathilde,  som  står  bag  og  vænter). 

Vær  så  god!  (hun  går,  tjeneren  følger). 


Annen  scene. 

Aksel.  Laura.  Senere  Mathilde. 


Aksel. 

Du  er  ikke  til  at  bevæge?  ~ Tag  med  på 
dette  bal! 


Laura. 

Ja,  det  kunde  jeg  tænke,  at  det  var  derom. 
Aksel. 

For  min  skyld! 

Laura. 

Men  du  så  selv.  Mor  og  far  ønsker  det  ikke. 

Aksel. 

Jeg  ønsker  det. 

Laura. 

Når  mor  og  far  ikke  vil? 

Aksel. 

Du  er  altså  først  deres  datter,  — og  siden  min 
hustru  ? 

Laura  (ler). 

Ja,  det  er  da  naturligt. 

Aksel. 

Nej,  det  er  ikke  naturligt,  ti  for  to  dager  siden 
lovede  du  at  forlade  far  og  mor  og  følge  mig. 

Laura  (ler). 

På  bal?  Nej,  det  lovede  jeg  ikke. 

Aksel, 

Hvorhen  jeg  vil. 

Laura. 

Men  dette  vil  du  ikke,  søde  Aksel;  — for  det 
går  slet  ikke  an. 

Aksel. 

Jo,  det  går  an,  hvis  du  vil? 

Laura. 

Ja,  men  jeg  vil  ikke. 

Aksel. 

Samme  dag  hørte  du  også,  at  n;ianden  er  konens 
herre;  du  må  ville  gå  fra  dem,  når  jeg  vil;  — derpå 
gav  du  mig  din  hånd,  lille  egensindige. 

Laura. 

Det  var  jo  netop  for  bestandig  at  kunne  blive 
hos  far  og  mor,  at  jeg  gjorde  det. 

Aksel. 

Så  det  var  det.  — Dii  vil  altså  ikke  blive  hos  mig? 
Laura. 

Jo;  — men  ikke  forlade  dem. 


Aksel. 

Aldrig? 

Laura. 

Aldrig?  (stille).  Jo,  når  jeg  engang  må. 
Aksel. 

Når  må  du? 


Laura. 

Når?  — Når  mor  og  far  ....  ikke  er  mere. 
Men  hvorfor  tænke  på  det  . . . . ? 


Aksel. 

Græd  ikke,  kære!  Hor  mig;  kunde  du  slet  ikke 
følge  mig,  — før  de  forlader  os? 

Laura. 

Nej,  kan  du  tænke  det? 

Aksel. 

A,  Laura,  du  ælsker  mig  ikke. 

Laura. 

Hvorfor  siger  du  sligt?  Det  er  bare  for  at  få 
mig  bedrøvet. 

Aksel. 

. Du  ved  ikke  engang,  hvad  „ælske‘‘  er. 

Laura. 

Ved  ikke  jeg?  — Dette  er  ikke  smukt  af  dig. 
Aksel. 

Så  sig  det  da,  du  kære,  forklar  det! 

Laura  (kysser  ham). 

Nu  skal  du  ikke  mere  tale  om  det;  for  så  ved 
du  jo,  at  jeg  får  røde  ojne,  og  så  vil  far  og  mor 
vide  hvorfor,  og  så  kan  jeg  ikke‘  sige  det,  — og 
så  blir  det  lejt. 

Aksel. 

Bedre  lidt  gråd  nu  — æn  megen  senere. 

Laura. 

Hvad  har  jeg  da  gjort,  siden  jeg  skal  græde 
for  det? 

Aksel. 

Givet  din  hånd  uden  tillige  at  give  dit  hjærte, 
givet  dit  ja,  men  ikke  din  vilje,  givet  dig  selv  uden 
at  vide  hvortil.  Det,  som  nu  skulde  være  mig  til 
den  største  og  reneste  glæde  i mit  liv,  begynner  at 
blive  til  sorg,  og  fremtiden  mørknes. 

Laura. 

Du  himmel,  — og  i alt  dette  er  jeg  skyld? 

Aksel. 

Nej,  jeg  er  selv  skyld  i det.  Jeg  har  dåret  mig 
med  smigrende  håb,  jeg  har  tænkt,  det  var  så  let 
en  sag  for  min  kærlighed  at  få  din  vakt,  men  jeg 
kan  ikke  engang  få  dig  til  at  forstå  mig,  hvert 
middel  er  glippet.  Så  må  jeg  tage  mod  til  mig: 
jeg  må  prøve  det  siste. 

Laura.  . 

Hvilket  ? Det  siste  ? 

Aksel. 

Ak,  Laura,  jeg  ælsker  dig  så  ubeskrivelig. 

Laura. 

Gjorde  du  det,  så  gjorde  du  mig  ikke  ondt. 
Jeg  gør  aldrig  dig  ondt. 

Aksel. 

Så  vis  mig  bare  denne  ene  føjelighed,  og  jeg 
skal  tro,  den  er  løfte  om  mere:  — gå  med  på 
ballet. 

Laura. 

Det  kan  jeg  jo  ikke! 

Aksel. 

A,  så  tør  heller  ikke  jeg  opsætte! 

Laura. 

Du  gør  mig  bange!  Du  ser  så  vredt. 

Aksel. 

Nej , nej  ; men  således  kan  det  ikke  længer  gå. 
Jeg  holder  det  ikke  ud! 

Laura. 

Er  jeg  da  så  slem?  Det  har  ingen  sagt  om 
mig  før. 

Aksel. 

Græd  ikke,  lille  dejlige  alv;  du  har  ingen  skyld 
uden  den,  at  du  er  så  vidunderlig  sød,  både  når  du 
ler  og  græder.  Det  ånder  op  af  din  stemning  som 
af  en  blomst;  du  må  flytte  in,  hvor  jeg  bor,  og 
lege,  hvor  jeg  tænker,  og  le,  hvor  jeg  længes.  Hys, 
hys,  ingen  røde  øjne,  lad  ingen  se  det,  der  kommer 
mor  ....  nej,  det  er  Mathilde. 

Mathilde. 

Kaffeen  blir  kold. 

Aksel. 

Nu  kommer  vi  også.  Det  vil  sige:  Laura.  Jeg 
vilde  få  lov  til  at  tale  et  par  ord  med  Dem. 
Matkilde. 

Med  mig? 

Aksel. 

Hvis  De  tillader? 

Matkilde. 

Gærne. 

Laura. 

Men  du  kommer  dog  in  til  os? 

Aksel. 

Straks,  min  ven. 

Laura. 

Og  er  ikke  mere  vred  på  mig?' 

Aksel  (følger  henne). 

Det  kar  jeg  aldrig  været,  — og  det  kan  jeg 
aldrig  klive  ? 

Laura. 


Gud  ske  lov ! (springer  ud). 


Tredje  scene. 

Aksel  Mathilde. 

Matkilde. 
Hvad  vil  De  mig? 

Aksel. 

Frøken,  kan  De  tie? 

Matkilde. 

Nej. 


16 


Aksel. 

De  vil  ikke? 


Nej. 


Mathi  1de. 


Aksel. 

Ikke  mere  dele  fortrolighed  med  mig? 
hånd).  Før  delte  vi  ...  . 


(tar  hennes 


M a t h i 1 d e 

(tar  hånden  tilbage  og  viger  fremover). 

Ja  før. 


Aksel. 

Hvorfor  ikke  længre  ? (efter  henne;, 
andret  ? 


Ma  thilde. 

De.  — De  er  jo  nu  gift. 

Aksel. 

Nej,  det  er  jeg  netop  ikke. 

Mat  hilde. 


Så? 


Hvad  er  for- 


Aks  el. 

Det  må  dog  De,  som  ser  så  skarpt,  have  mærket. 
M a t h i 1 d e. 

Jeg  tænkte,  det  var  saadan.  De  vilde  have  det. 
Aksel. 

De  svarer  mig  så  taust.  Har  jeg  forbrudt  mig 
mod  Dem? 


Mathild  e. 

Hvorfor  faller  det  Dem  in  at  spørge  om  det? 
Aksel. 

Fordi  De  i den  senere  tid  undgår  mig.  Husk, 
hvor  god  De  engang  var,  ja,  at  jeg  skylder  Dem  alt. 

Det  er  jo  gænnem  Dem,  at  jeg  har  nåd  til  henne. 
Jeg  måtte  sætte  Dem  stævne-møde  for  at  få  henne 
med;  jeg  måtte  byde  Dem  armen  for  at  kunne  give 
henne  den  andre  og  tale  med  Dem  for  at  få  henne 
til  at  høre.  Den  lille  trodde,  at  hun  gjorde  Dem  en 
tjeneste  — 

Mathilde. 

— Og  så  var  det  jeg,  som  gjorde  henne  en  — 

Aksel. 

— Uden  at  vide  af  det;  — det  var  det  mor- 
somme ved  det. 

Mathilde. 

Det  -er  sant,  det  var  det  morsomme  ved  det. 

Aksel. 

Men  man  sa  snart,  at  vi  to  var  hemmelig  for- 
lovede, og  at  vi  brugte  Laura  til  skalke-skjul;  — 
så  måtte  jeg  jo  for  Deres  skyld  gøre  en  hurtig  ende 
på  det. 

Mathilde. 

Ja,  De  overraskede  mange. 

Aksel. 

Lige  til  Dem  selv,  tror  jeg  — ikke  at  tale  om 
fora3l drene  og  Laura.  Me^i  det  værste  er,  at  jeg 
også  overraskede  min  egen  lykke. 

Mathilde. 

Hvad  mener  De? 

Aksel. 

Jeg  vidste  jo,  at  Laura  kun  var  et  barn;  men 
jeg  tænkte,  hun  skulde  nok  vokse,  når  kærligheden 
nådde  hende.  Men  den  når  hende  ikke;  thi  blomsten 

vil  ikke  åbne  sig,  og  jeg  får  ingen  varme  i luften. 
Men  De  kan  få  det,  De,  i hvem  hun  har  levet  med 
alle  sine  første  længsler.  De,  som  så  smukt  forstår 
at  ofre  Deres  glæder  til  andre.  De  har  jo  også 
nogen  årsag  i,  at  dette,  det  vigtigste  i hennes  liv, 
kom  noget  uforbered  på  henne;  derfor  skylder  De 
at  tage  henne  ved  hånden  disse  første  skridt  bort 
fra  forældrene  og  hen  til  mig,  — led  hennes  kær- 
lighed  mod  mig  — 

Mathilde. 

Jeg?  (Pause). 

Aksel. 

Vil  De  ikke? 

Mathilde. 

Nej  — 

Aksel. 

Men  hvorfor  ikke?  De  ælsker  henne  dog? 

Mathilde. 

Det  gør  jeg;  men  dette  — 

Aksel. 

— Kan  De  gøre!  Ti  De  er  rigere  æn  vi  andre, 
har  derfor  også  flere  veje  til  en  sjæl  æn  vi.  Under- 
tiden når  vi  taler  om  sådanne  ting,  og  De  så  siger 
Deres  mening,  må  jeg  tænke  på  omkvædet  i de 
gkmle  kæmpe-viser,  der  i to  linjer  har  hele  visens 
poesi. 

Mathilde. 

Ja,  — jeg  har  hørt  Dem  smigre  før. 

Aksel. 

Jeg  smigre?  Netop  det,  jeg  nu  beder  Dem  om, 
viser  jo  mere  æn  noget  annet,  hvor  stor  min  — 

Mathilde. 

Nok,  nok,  jeg  gør  det  ikke! 

Aksel. 

Hvorfor  ikke?  Vær  dog  i det  minste  åben! 
Mathilde. 

Fordi,  å,  fordi  — (går). 

Aksel. 

Men  hvad  har  gjort  Dem  så  uvenlig? 

(Mathilde  stanser,  som  vilde  hun  svare,  men  går  hurtig). 


Fjærde  scene. 

Aksel. 

Hvad  går  der  dog  ad  henne?  Er  der  kommet 
noget  i vejen  med  Laura?  Noget  i huset?  Dette  ypper- 
lige hoved  bryder  sig  ikke  om  småting.  — Nu,  det 
må  være,  hvad  det  vil;  ti  jeg  får  altså  andet  at 
tænke  på.  Når  den  ene  ikke  kan,  den  annen  ikke 
vil  forstå  mig,  og  de  gamle  hverken  kan  eller 
vil,  så  må  jeg  handle  på  egen  hånd  — og  helst 
straks!  Senere  vil  det  se  ud  for  verden  som  et 
brud;  altså  nu,  før  vi  sætter  bo.  Skal  dette  vare, 
går  vi  til  grunne.  At  finne  sig  i det  unaturlige  er 
som  godvillig  at  lade  sig  slå  lam.  Her  binder  hen- 
synenes fine  garn  mig  på  hænder  og  fødder.  Jeg 
må  gå  den  hele  route  med  kvart  damp;  jeg  må  liste 
mig  med  samme  varsomhed  mellem  deres  møbler  og 
blomster  som  mellem  deres  vaner.  Man  kan  snarere 
vælte  hele  dette  hus  æn  få  en  liden  ting  forandret 
deri.  Jeg  kan  ikke  røre  mig!  Det  blir  også  tilsist 

utåleligt.  At  flytte  den  sofa  lidt  længre  in  til  væggen 
eller  den  stol  bort,  er  det  da  mod  naturen?  Eller  er  det 
bestemt  fra  evighed  af,  at  det  bord  skal  stå  der?  Kan 
det  ikke  flyttes?  (flytter  det).  Jo  gu’  kan  det  flyttes.  Og 
sofaen  med ! Hvorfor  så  langt  fremme  (skyder  den  bagover), 
og  hvorfor  stolene  altid  i vejen?  Den  skal  stå  der 

— og  den  der  (flytter).  Jeg  vil  have  plads  for  mine  ben, 
jeg  tror  tilforladelig , jeg  har  glæmt  at  gå;  jeg  har 
heller  ikke  på  et  år  hørt  lyden  af  mine  egne  skridt, 

— eller  af  min  egen  stæmme;  her  hvisker  og  hoster 
man  altid.  Jeg  har  da  vel  min  stæmme  ænnu? 

Brister,  brister,  alle  bånd! 

Mit  fængsel  vil  jeg  bryde, 
møde  frem,  med  stål  i hånd, 
hvor  kamp  — 

Femte  scene. 

Amtmanden.  Fruen.  Laura.  MatMlde.  (tyggende  og  drikkende). 
Aksel 

(Lang  pause). 

Laura. 

Men  Aksel? 

Mat  hilde. 

Hvad?  Ganske  alene? 

Fruen. 

Er  du  på  bal? 

Amtmanden, 

Og  besørger  både  dansen  og  musikken? 

Aksel. 


Jeg  morer  mig. 

Amtmanden. 

Med  vore  møbler? 

Aksel. 

Jeg  vilde  bare  se,  om  de  kunde  flyttes. 

F ru  en. 

Om  de  kunde  flyttes? 

Laura. 

Men  hvorfor  skriger  du  så? 

Aksel. 

Jeg  vilde  bare  prøve,  om  jeg  ænnu  havde  min 
stæmme. 

Laura. 

Om  du  havde  din  stæmme? 

Fruen. 

Der  ligger  en  stor  skog  op  til  huset,  hvor  du 
kan  øve  dig. 

Amtmanden, 

Og  en  fos,  — hvis  det  er  en  Demostenes,  du 
vil  blive. 

Laura. 

Men  Akseh  er  du  bleven  gal? 

Aksel. 

Nej,  men  jeg  tror,  at  jeg  snart  blir  det. 

Fruen. 

Er  der  da  gåt  dig  noget  imod? 

Aksel. 

Ja,  meget. 

Fruen. 

Hvad  er  det?  £n  ubehagelig  tidende  med  posten? 
Aksel. 

Nej,  ikke  det;  — men  jeg  er  ulykkelig. 

Fruen. 

To  dager  efter  dit  bryllop? 

Amt  rn  anden. 

Højst  besynderlig  måde  at  vise  det  på. 

Aksel. 

Det  kommer  slig  over  mig  undertiden. 

F ru  en. 

Men  hvad  er  dette?  Du  er  heller  ikke  så  lykke- 
lig, som  vi  håbede,  du  nu  måtte  være.  Min  ven, 
betro  dig  til  os,  som  nu  er  dine  forældre. 

Aksel. 

Jeg  har  længe  tænkt  det,  men  jeg  har  savnet  mod. 
Fruen. 

Hvorfor?  Er  vi  ikke  gode  mod  dig? 

Aksel. 

I er  altfor  gode. 

Amtmanden. 

Hvad  skal  det  sige? 

Aksel. 

At  jeg  har  det  altfor  godt  her,  at  det  over  ikke 
mine  kræfter,  tilfreds-stiller  ikke  min  trang  til  virk- 
somhed,  til  kamp  — ikke  min  ærgerrighed. 

Amtmanden. 

Ikke  det?  Hvad  vil  da  du? 

Aksel. 

Jeg  vil  arbejde  for  mig  selv,  skylde  mig  selv 
min  stilling  i samfundet,  jeg  vil  bli  til  noget. 
Amtmanden. 

Så.  — Griller ! (går  mod  døren). 

Fruen. 

Men  som  vi  skal  tage  os  af:  han  er  jo  nu 
vort  barns  mand.  Hvad  ønsker  du  at  blive,  min 
ven  ? Stortings  mand  ? 

Aksel. 

Nej ; men  min  onkel,  som  har  omtrent  den 
største  sagfører-forretning  i landet,  har  for  længre 
tid  siden  tilbudt  mig  at  overtage  den. 

Fruen. 

Den  kan  du  jo  ikke  styre  herifra.  Aksel? 

Amtmanden  (ved  døren). 

Griller,  griller ! — Kom  og  spis ! (vii  gå). 

Fruen  (tn  Atsei). 

Ikke  sant,  du  kan  ikke  styre  den  herifra? 

Aksel. 

Nej ; men  jeg  kan  flytte  til  byen. 

Alle. 

Flytte  til  byen  ? (Pause,  amtmanden  kommer  tilbage). 

Amtmanden. 

Det  er  jo  ænnu  mere  umueligt. 

Fruen. 

Men  her  må  være  noget  under.  Er  der  et  eller 
annet,  som  trykker  dig?  (sagtere).  Har  du  gæld? 

Aksel. 

Tak,  kære  sviger-forældre ; den  har  I jo  betalt 
for  mig. 

Fruen. 

Hvad  er  det  da.  Aksel?  Du  er  så  underlig  i 
den  senere  tid,  — hvad  er  det,  beste  ven? 


23 


Fruen. 

Men  som  vi  skal  tage  os  af:  han  er  jo  nu 
vort  barns  inand.  Hvad  ønsker  du  at  blive,  min 
ven?  Stortingsmand? 

Aksel. 

Nej ; men  min  onkel,  som  har  omtrent  den 
største  sagfører-forretning  i landet,  har  for  længre 
tid  siden  tilbudt  mig  at  overtage  den. 

Fruen. 

Den  kan  du  jo  ikke  styre  herifra.  Aksel? 

Amtmanden  (ved  døren). 

Griller,  griller ! — Kom  og  spis ! (vii  gå). 

Fruen  (tn  Atsei). 

Ikke  sant,  du  kan  ikke  styre  den  herifra? 

Aksel. 

Nej ; men  jeg  kan  flytte  til  byen. 

Alle. 

Flytte  til  byen  ? (Pause,  amtmanden  kommer  tilbage). 

Amtmanden. 

Det  er  jo  ænnu  mere  umueligt. 

Fruen. 

Men  her  må  være  noget  under.  Er  der  et  eller 
annet,  som  trykker  dig?  (sagtere).  Har  du  gæld? 

Aksel. 

Tak,  kære  sviger-forældre ; den  har  I jo  betalt 
for  mig. 

Fruen. 

Hvad  er  det  da,  Aksel?  Du  er  så  underlig  i 
den  senere  tid,  — hvad  er  det,  beste  ven? 

Amtman  den. 

Griller,  sådanne  som  kommer  fra  maven.  Du 
kan  huske,  sist  jeg  spiste  hummer.  — Kom  in  og 
tag  dig  et  glas  sherry,  så  er  det  glæmt. 

Aksel. 

Nej , det  er  ikke  glæmt.  Det  kommer  igæn  og 
al  tid  stærkere.  Jeg  må  have  arbejd  for  min  ånd, 
mål  for  min  længsel;  jeg  keder  mig. 

Fruen. 

To  dager  efter  bryllopet! 

Amt  m anden. 

Så  tag  fat,  for  pokker!  Hvad  er  i vejen?  Vil 
du  drive  op  en  af  mine  gårde?  Vil  du  gøre  anlæg? 
Vil  du  — nu  ja,  hvad  du  vil!  Jeg  ser  gærne,  du 
har  planer,  og  penger  skal  du  få,  — bare  gør  ingen 
spektakkel. 

Aksel. 

Men  da  vil  jeg  skylde  dig  alt  og  føle  afhængighed. 

Amtmanden. 

Du  vil  hellere  skylde  din  onkel? 

Aksel. 

Han  gir  mig  intet.  Jeg  må  købe  det. 

Amtmanden. 

Så?  — med  hvad? 

Aksel. 

Med  mit  arbejd  og  med  — ja,  du  vil  dog 
låne  mig  lidt? 

Amtmanden. 

Ikke  en  skilling. 

Aksel. 

Men  hvorfor? 

A m t in  a n d e n. 

Det  skal  jeg  sige  dig:  fordi  min  svigerson  er 
min  svigerson  og  ikke  en  spekulerende  sagforer,  der 
sidder  for  åbne  dore  og  byder  sig  frem  med  skilt  på. 

Aksel. 

Er  sagforer-standen  uhæderlig? 

Amtmanden. 

Det  er  den  ikke.  Men  du  er  optagen  i en  af 
landets  ældste  og  rigeste  familier,  hvis  fortid  du 
pligter  at  ære,  og  i denne  familie  har  son  efter  far 
i umindelige  tider  været  ejendoms-besiddere,  ikke  æm- 
beds-sogere,  ikke  lykke-jægere.  De  hæderlige  æmbeder, 
jeg  har  havt,  er  mig  alle  tilbudte,  ikke  forlangte, 
og  heller  ikke  du  skal  sjakre  med  din  eksamen 
eller  dine  talenter,  men  sidde  rolig  her;  så  tilbyder 
man  dig  mere,  æn  du  onsker. 

Fruen. 

Men,  kære  ven,  ophids  dig  ikke!  Du  blir  så 
dårlig  bagefter.  Lad  os  få  dette  ordnet  udea  strid. 
Aksel,  han  tåler  ikke  anstrængelse,  vær  dog  fornuftig. 
Laura,  hent  din  far  et  glas  vand.  Min  ven,  kom, 
lad  os  gå  tilbage  til  spise-stuen. 

Amtmanden. 

Tak,  jeg  har  ikke  mere  nogen  appetit. 

Fruen. 

Der  kan  du  se.  Aksel,  Aksel! 

Laura. 


Fy,  Aksel! 

F ruen. 

Sæt  dig,  rnin  ven,  sæt  dig!  Gud,  hvor  du 
er  hed ! 

Am  trnan  den. 

Her  er  også  så  varmt. 

Fruen. 

Det  er  kakkel-ovnen.  Mathilde,  sluk!  sluk! 

Laura  (tn  Aksel). 

Ja,  du  er  en  god  en,  du! 

A m t m an  den. 

Sæt  — sæt  stolene  til  rette!  (det  sker).  Og  bordet! 
(det  sker).  Nu  er  det  bedre. 

Fruen. 

Der  kan  så  let  forefalle  noget.  når  en  fremmed 
kommer  in. 

Amt  m anden. 

Men  dette?  — Jeg  er  aldrig  for  bleven  modsagt. 

Fruen. 

Det  sker  en  gang  og  så  aldrig  mere ! Han  vil 
snart  lære,  hvem  du  er,  og  hvad  han  skylder  dig. 

Am  t manden. 

Og  den  første  gang af  min  svigerson. 

Fruen. 

Han  vil  også  angre  det,  sålænge  du  lever,  og 
når  du  er  død,  aldrig  få  ro.  Vi  må  håbe,  at  den 
kærlige  omgang  i vort  hus  vil  forbedre  ham.  — 
Aksel  er  også  i den  senere  tid  som  forhekset. 

Laura. 


Ja,  ikke  sant? 

Fruen. 

Gud,  Laura,  har  også  du  — ? 

Laura. 

Nej,  jeg  intet. 

Fruen. 

Laura,  vil  du  skjule  noget? 

Amt  m anden. 

For  os?  (rejser  sig).  Er  det  kommet  så  vidt? 
Laura. 

Jeg  forsikrer,  kære  forældre,  det  er  ingen  ting, 
det  er  bare  — 

Begge. 

Det  er  bare  — ? 

Laura. 

Nej,  nej,  det  er  ingen  ting,  — men  I forskrækker 
mig  så. 

Begge. 

Hun  græder ! 

Mathilde  (frem). 

Hun  græder! 

Amtmanden. 

Min  herre,  hvorfor  græder  hun? 

Laura. 

Men  far,  far,  se  på  mig,  jeg  græder  ikke  det 
minste. 

Fruen  og  Mathilde. 

Jo,  Laura  græder! 


28 


Aksel. 

Ja,  — og  vil  græde  hver  dag,  intil  her  sker 
en  forandring!  (Pause,  hvori  aiie  ser  på  ham),  Nuvel,  da  så- 
meget  er  sagt,  kan  resten  siges:  vort  giftermål  er 
ikke  lykkeligt ; ti  det  savner  den  aller-første  betingelse. 

Fruen. 

Retfærdige  Gud,  hvad  er  det,  han  siger? 

Amtmanden. 

Fat  dig,  lad  mig;  hvad  mener  du? 

Aksel. 

Laura  ælsker  mig  ikke  — 

Laura. 

— Ja,  det  siger  han  I 

Aksel. 

Hun  ved  ikke  engang,  hvad  det  er  at  ælske,  og 
vil  i sine  forældres  hus  aldrig  få  det  at  vide. 

Amtmanden  og  fruen. 

Hvorfor  ? 

Aksel. 

Fordi  Laura  kun  lever  for  sine  forældre;  mig 
har  hun  som  en  ældre  bror,  der  skal  hjælpe  hende 
at  ælske  dern. 

Fruen. 

Er  det  dig  så  imod? 

Aksel. 

Nej,  nej,  jeg  er  eder  hengiven  og  taknemmelig, 
jeg  er  stolt  af  at  være  eders  søn;  men  jeg  blir 
det  kun  gænnem  henne,  og  hun  har  ænnu  ikke  op- 


29 


taget  mig.  Jeg  kan  flytte  fra  eller  til,  som  jeg  selv 
lyster;  hun  står  fast  her.  Laura  gir  mig  ingen 
vilje,  næppe  et  ønske,  ja,  ikke  engang  et  kær-tegn, 
som  hun  ikke  først  har  delt  i tre  dele,  og  hvoraf  jeg 
får  min  tredie-del  — får  den  sist  eller  slet  ikke. 
Fruen. 

Du  er  skinsyg,  — og  på  os! 

Amt  man  den. 

Han  er  skinsyg? 

Laura. 

Ja,  det  er  han,  mor. 

Amtmanden. 

En  fiks  ide,  Aksel,  en  latterlig  ide.  Du  må 
ikke  lade  folk  høre  det. 

Aksel. 

Nej,  den  er  hverken  fiks  eller  latterlig;  den 
inneslutter  sunheden  og  sanheden  i vort  forhold,  og 
den  fortærer  mit  sin,  så  jeg  plager  henne,  forarger 
eder,  blir  ledig,  tom,  harm  — 

Amtmanden. 

Så  er  det  jo  en  sygdom. 

Aksel. 

Ja.  men  I er  dens  år  sag. 

Begge. 

Vi? 


Amtmanden. 
Vær  dog  lidt  — 

Aksel. 

I lar  henne  behandle  mig  som  den  største  af 
alle  de  dukker,  I har  givet  henne;  I har  ikke  råd 
til  at  afstå  mere  kærlighed  æn  den,  hun  kan  give 
til  en  dukke. 

Amtmanden. 

Tal  anstæridig,  tag  de  tilbørlige  hensyn  — 
Aksel. 

Om  forladelse,  kære  forældre,  hvis  jeg  ikke  gør 
det.  Jeg  mener:  et  barn  kan  ikke  være  en  hustru, 
og  sammen  med  eder  vil  hun  stedse  kun  være  et 
barn. 

Fruen. 

Men,  Aksel,  var  det  ikke  vi,  som  sagde  dig,  at 
hun  bare  var  et  barn,  — 

Amtmanden. 

— • Vi  advarede  dig,  vi  bad  dig  vænte  et  par 
år  — 

F ru  en. 

Fordi  vi  ikke  kunde  se,  at  hun  ælskede  dig  ænnu. 

Amtmanden. 

Men  da  svarede  du,  at  det  netop  var  barnet  i 
henne,  du  ælskede. 

Fruen. 

Netop  barnets  uskyld  og  enfold;  du  blev  renere  i 
hennes  nærhed,  ja  følte  dig  undertiden  som  i kirke. 
Og  det  forstod  vi  forældre;  ti  vi  havde  selv  følt  det. 

Amt  rn  anden. 

Da  fattede  vi  tillid  til  dig,  min  søn. 

Fruen. 

Kan  du  huske  den  morgen,  mens  hun  sov,  da 
du  sagde,  at  hennes  liv  var  en  drøm,  som  det  var 
synd  at  forstyrre? 

Amt  man  den. 

— Sagde,  at  bare  du  tænkte  på  henne,  gik  du 
uvilkårlig  sagtere  som  for  ikke  at  vække  henne. 

Fruen. 

Hele  livet  var  blevet  dig  som  en  morgen,  hvorpå 
man  har  ståt  tidlig  op.  Du  var  så  glad,  havde  så- 
dant mod  og  havde  fåt  lyst  til  alting. 

Aksel. 

Det  er  sant,  hennes  barnlighed  lyste  fred  over 
over  mig,  hennes  stille  uskyld  dæmpede.  Det  er  sant, 
jeg  følte  en  liflig,  dejlig  morgen  over  mine  kræfter. 

Amtmanden. 

Og  nu  er  du  utålmodig  over,  at  hun  er  et  barn. 
Aksel. 

Ja,  ja!  Da  jeg  vilde  føre  henne  til  altaret,  var  det 
måske  bare  mit  bedre  jeg,  mine  gode  forsætter,  jeg 
vilde  give  hånden.  Hun  var  for  mig,  hvad  madonna 
er  for  den  gode  katolik;  men  nu  er  hun  bleven  mere. 
Afstanden  er  borte:  jeg  kan  ikke  bare  beundre,  jeg  må 
ælske,  ikke  bare  knæle,  men  omfavne.  Hennes  blik  har 
samme  finhed,  samme  uskyld,  men  jeg  kan  ikke  mere 

sidde  timevis  og  se  derpå;  nu  må  det  sænke  sig  i 
mit  med  alt,  hvad  det  ejer.  Hennes  hånd,  arm, 
mund  er  den  samme,  men  hånden  må  ligge  i mit 
hår,  armen  om  min  hals,  miinden  til  min,  hennes 
tanke  må  omfavne  min  og  som  Herrens  sol  være 
over  mig  overalt.  Hun  var  mig  et  symbol,  men  det 
er  blevet  til  kod  og  blod.  Jeg  tog  henne  op  i min 
tanke  som  et  barn;  under  den  daglige  beskuelse  er 
hun  vokset  ud  til  en  kvinne,  som  undselig  og  uvi- 
dende  bojer  sig  fra  mig^  men  som  jeg  må  besidde. 

Laura  (skynder  sig  til  ham) 

Fruen. 

Han  ælsker  vort  barn! 

Amt  man  den. 

Han  ælsker  henne.  (De  gamle  omfavner  hinanden).  MeU 

hvad  er  det  så  videre?  Alting  i orden!  — Et  glas 
sherry,  kom! 

Aksel. 

Nej,  det  er  ikke  i orden.  Jeg  kan  få  hennes 
tak  i en  glad  stund,  men  ikke  hennes  hjærte.  Ti 
hvad  jeg  ælsker,  ælsker  ikke  hun,  hvad  jeg  vil,  vil 
ikke  hun,  ja,  om  det  så  bare  er  at  tage  på  bal,  så 
er  det  henne  ingen  glæde,  når  ikke  moderen  kan 
tage  med. 

Fruen. 

Herre  Gud,  ikke  annet! 

Laura. 

Nej,  mor,  det  er  ikke  annet.  Det  er  dette  bal! 

Amtmanden. 

Men  så  tag  på  bal ! I er  jo  lige  tossede  begge 
to.  Kom  nu  in ! 

Aksel. 

Ballet,  det  er  ikke  ballet;  jeg  bryder  mig  ikke 
om  ballet. 

Laura.  . 

Nej,  sådan  er  det.  mor.  Når  han  får  det,  han 
vil,  så  er  det  slet  ikke  det,  men  noget  rent  annet. 
Jeg  forstår  ikke,  hvad  det  er. 

Aksel. 

Nej,  for  det  er  ikke  den  enkelte  ting,  men  det 
hele  forhold  med  sin  lydighed,  sin  hengivelse  i det 
store  som  i det  små,  med  sin  virkelighed  som  med 
sine  liflige  tegn,  kort  det  er  kærligheden,  jeg  savner, 
og  den  har  hun  ikke , og  den  får  hun  ikke , — så- 
længe  hun  er  hjæmme! 

(Pause). 

Fruen  (langsomt). 

Sålænge  hun  er  hjæmme? 

Amtmanden  (nærmere  med  lidt  bæven). 

Hvad  mener  du  med  det? 

Aksel. 

Først  når  Laura  ikke  længere  kan  hælle  sig  til 
sine  forældre,  er  der  muelighed  for,  at  hun  vil  hælle 
sig  til  mig. 

Fruen  (lyttende). 

Han  mener? 


Bjørnstjerne  Bjørnson:  De  ny  gifte. 

Amtmanden  (ligeså). 

Jeg  forstår  ikke  — ? 

Aksel. 

For  at  blive  mere  æn  en  god  datter,  for  at 
blive  en  god  hustru,  — må  Laura  bort. 

Fruen. 

Laura  bort? 

Amtmanden. 

Vort  barn? 

Laura  (ta  moderen). 

Mor ! 

Aksel. 

Det  var  synd  mod  henne,  jeg  så  inderlig  ælsker, 
synd  mod  mig  selv  og  synd  mod  eder,  der  er  i så 
god  tro,  hvis  ikke  jeg,  som  har  magten,  nu  også  tog 
kraft  til  at  bruge  den.  Her  lever  Laura  bare  for 
eder;  når  I dør,  er  alt  livet  dødt  for  henne,  men 
det  er  ikke  Guds  bestemmelse,  det  er  ikke,  hvad 
hun  lovede  for  Hans  altar,  og  det  er  ikke,  hvad  jeg 
vil  finne  mig  i.  At  fortsætte,  hvad  der  er  unaturligt, 
hvad  der  er  synd,  gør  os  alle  ulykkelige;  derfor  skal 
Laura  følge  mig!  (Fruen  frem,  Laura  tU  MatMlde). 

Amtmanden. 

Du  kan  ikke  mene,  hvad  du  siger. 

Aksel. 

Det  er  mit  inderligste  alvor,  og  ingen  får  mig 
mere  derfra. 

Fruen. 

Så  se  Herren  i nåde  til  os!  (Pause). 

A m tman den. 

Du  ved,  Aksel,  at  Gud  gav  os  fem  børn,  inen 
du  ved  også,  at  han  tog  de  fire  tilbage.  Laura  er 
nu  vort  eneste  barn,  vor  eneste  glæde. 

Fruen. 

Vi  tåler  ikke  at  miste  henne.  Aksel!  ■ Hun  har 
ikke  forladt  os  en  eneste  dag,  siden  hun  blev  fød; 
hun  er  vor  smærtes  forkælede  barn;  de  døde  vilde 
have  henne,  så  måtte  vi  jo  holde  fast. 

Amtman  den. 

Aksel,  du  er  ikke  ond,  du  er  ikke  kommen 
iblant  os  for  at  gøre  alle  os  her  ulykkelige. 

Aksel. 

Dersom  jeg  nu  gav  efter,  vilde  dette  bryde  op 
igæn  hver  fjortende  dag,  og  det  kunde  ingen  af  os 
holde  ud.  Derfor,  velsignede  forældre,  vær  nu  i stand 
til  et  offer;  lad  det  være  endt  med  én  gang,  — og 
Laura  flytter  om  otte  dager  med  mig  til  byen. 

Amtmanden. 

Retfærdige  Gud,  — det  er  umueligt! 

Fruen. 

Du  har  ikke  hjærte  til  det:  se  på  henne  og  sig 
det  en  gang  til!  (han  vender  sig  bort).  Nej,  jeg  vidste,  at 
du  ikke  kunde.  Du  kan  heller  ikke  lønne  os  så- 
ledes. (til  amtmanden).  Men  så  tal  til  ham,  du!  Sig 
ham  sanheden,  sæt  ham  til  rette,  fordi  han  bryder 
in  med  ondt  i en  god  og  kærlig  familie. 

3’ 

A m t m a n d e n. 

Her  har  i dette  hus,  så  langt  tilbage  som  jeg 
kan  minnes,  aldrig  været  sagt  et  hårdt  ord.  Dette 
er  mig  som  en  ond  drøm,  jeg  arbejder  for  at  blive 
vågen , men  kan  ikke ! (Pause).  Da  vi  gav  ....  Dem 
vor  datter,  hr.  Hargaut,  gjorde  vi  ingen  betingelse. 
Vi  førte  Dem  til  en  lykkelig  familie,  til  en  rig  stil- 
ling, en  betydelig  fremtid,  og  vi  ventede  til  gengæld 
lidt  kærlighed  ....  lidt  taknemmelighcd,  ....  i det 
minste  lidt  hensyn.  Men  De  bæ.rer  Dem  ad  som  en 
. . . . en  ...  . fremmed,  der  tages  in  til  gæstfrihed 
og  pleje,  ....  men  om  morgenen  er  borte  med  husets 
beste  smykke,  ....  som  en  uskønsom,  grusom  — ! 
0,  vi  har  betroet  vort  barn , det  kærligste , blødeste 
barn,  vort  eneste  barn  til  ....  en  mand  uden  hjærte! 
Vi  var  to  lykkelige , rige  forældre , som  alle  mis- 
undte,  og  vi  er  to  bestjålne  stakkere,  der  kryber  sammen 
i en  fattig  skuffelse  som  i en  krog.  (Han  sætter  sig). 

Fruen. 

Og  således  kan  du  handle  mod  denne . mand, 
som  har  giv  et  dig  alt!  Hvad  svarer  du  ham? 

Aksel. 

Mit  hjærte  bløder  ved  dette.  Havde  jeg  tænkt 
det  så  tungt,  havde  jeg  vist  aldrig  begynt;  men 
stanser  det  halv  fulført,  blir  det  aldrig  mere  godt 
imellem  os,  det  føler  jeg,  og  har  vi  nu  alle  taget 
lidelsen  af  det,  lad  os  da  også  fulføre  det! 

Amt  rn  anden. 

0,  vi  godtroende  mænnesker! 

Fruen. 

Kan  du  da  ikke  give  os  nogen  frist  til  rolig 
eftertanke.  Dette  er  at  rive  itu. 

Aksel. 

Smærten  vilde  forlænges,  og  I ende  med  at 
hade  mig.  Nej,  nu  må  det  ske  og  hurtig,  eller  det 
sker  aldrig. 

Fruen. 

Herre  Jesus!  (sætter  sig). 

A m t m a n d e n. 

Aksel!  hør  os  nu!  ...  . Det  er  jo  mueligt,  du  har 
ret  ....  men  derfor  ber  jeg  ....  jeg  har  aldrig  før 
bedt  nogen  om  noget,  ....  men  nu  ber  jeg  dig; 
vær  barmhjærtig!  Jeg  er  en  gammel  mand,  jeg  tåler 
det  ikke,  — og  hun  ænnu  mindre  (viser  mod  sin  kone). 

Aksel. 

O,  jeg  er  ikke  hård!  men  jeg  må  prøve  at  være 
standhaftig.  Taber  jeg  nu,  taber  jeg  henne  for  hele 
livet,  det  føler  jeg;  derfor  skal  hun  følge! 

Fruen  (springer  op). 

Nej,  hun  skal  ikke!  Ælsker  du  henne,  som  du 
siger,  hykler,  da  blir  du,  hvor  hun  er,  — og  her 
blir  hun ! 

Laura 

(som  har  ståt  hos  Mathilde,  mod  henne). 

Ja,  til  min  døds-dag! 

Amt m anden  (rejser  sig). 

Nej ! Guds  lov  forandre  vi  ikke.  Der  står 
skrevet:  „manden  skal  forlade  fader  og  moder  og 
blive  hos  sin  hustru, “ — og  da  må  hun  også  blive 
hos  ham.  — Laura  rejser,  når  han  vil. 

Laura  (mod  ham). 

Far,  kau  du,  er  du  i stand  til  — ? 

Amtmanden. 

Nej,  jeg  er  ikke  i stand  til  det,  mit  barn;  men 
jeg  gør  det  alligevel,  fordi  det  er  ret.  — Ak, 

Laura!  — (omfavner  henne,  fruen  slutter  sig  til). 

M a t h i 1 d e (mod  Axei). 

De  er  en  jesuit!  — Uden  liensyn,  uden  skånsel 
træder  De  hjærter  ned  som  græs-strå  på  den  vej.  De 
vil  frem.  Men  dette  skal  dog  ikke  gå  let;  ti  vel  er 
hun  et  barn,  — men  jeg  følger  henne!  Dem  kænner 
jeg  ikke.  Dem  tror  jeg  ikke;  (med  knyttet  hånd)  men 
over  henne  skal  jeg  våge! 


(Tæppet  faller). 


Annen  AKT. 


Et  år  senere  og  hos  Aksel. 

Værelset  dekoreret  som  hint  i første  akt,  næsten  til  nøjagtighed.  To  store 
portrætter,  et  af  amtmanden  og  et  af  fruen,  meget  vel  trufne,  hænger  midt 
imod  tilskuerne. 


Første  scene. 

LdUrd  (ved  bordet).  MdtMlde  (på  sofaen  til  højre). 

Mathilde  (læser  højt  af  en  bog). 

„„Ne]V‘  lod  det  bestemte  svar,  „skylden  var  hans; 
men  nu  er  den  bleven  hennes.  Han  løsrev  henne  fra 
forældre,  barndoms-hjæm  og  vaner  og  gjorde  det  vold- 
somt; men  siden  har  han  søgt  efter  hennes  tilgivelse 
så  vedholdende,  efter  hendes  kærlighed  så  ydmygt, 
at  der  skal  et  forkælet  barns  hele  stivsind  til  for  at 
kunne  modstå.  Ligesom  han  før  ikke  vilde  tage 
noget  hensyn  uden  til  sin  kærlighed,  således  vil  hun  nu 
intet  tage  uden  til  sin  selv-kærlighed ; men  hun  er  så 
meget  dadel-værdigere  æn  han,  som  hennes  bevæg- 
grunne  er  slettere  æn  hans.  Hun  er  som  det  barn, 
der  vækkes  for  tidlig  om  morgenen ; det  slår  og  sparker 
ænog  til  den,  som  kun  kommer  for  at  kæle.““ 

Laura. 

Men  Mathilde!  står  dette  der? 

M atlii  1de. 

Javist  står  det. 

Laura. 

Sådan  som  du  nu  læser  det? 

Mathilde. 

Se  selv! 

Laura 

(tar  bogen  og  ser,  lægger  den  fra  sig). 

Det  er  næsten  vor  egen  historie,  — retfærdige 
himmel,  hvem  har  skrevet  det? 

Mathilde. 

Tilfællet  — 

Laura. 

Nej,  et  ondt  oje  har  engang  set  noget  lignende, 
et  ufølsomt  sin,  i stand  til  at  håne  forældres  kær- 
lighed;  det  må  være  en,  som  selv  er  slet  og  har 
havt  slette  forældre! 

Mathilde. 

Gud,  Laura,  hvor  du  tar  på  vej  — 1 

Laura. 

Ja,  det  oprører  mig,  dette  smæde-skrift  på  al 
troskab  i verden.  Hvad  er  troskab,  når  et  barn 
ikke  skal  være  tro  mod  sine  forældre? 

Mathilde. 

Men  det  læste  jeg  netop  for  dig.  (læser  igæn). 
„Troskaben  dytter  genstand  med  os  selv.  Barnet  er 
„tro  mod  sine  forældre,  men  den  gifte  mod  sin  ud- 
„ valte,  den  gamle  mod  sine  børn  — ‘‘ 

Laura. 

Læs  ikke  mere,  jeg  vil  ikke  høre  mere.  Det 
fornærmer  mig  i hele  sin  tanke-gang.  (Efter  en  pause). 
Hvilken  slet  bog!  (ligegyidig).  Hvordan  går  det  dem 
tilsist? 

Mathilde  (ligeså). 

Hvem? 

Laura. 

Dem  — i den  nye  roman. 

Mathilde  (fremdeles  ligegyldig). 

Ikke  godt.  (Pause). 

Laura  (ser  op). 

Hvem  af  dem  går  det  ikke  godt? 

Mathilde. 

Hvem  tror  du? 

Laura  (syr  Igæn). 

Sagtens  henne;  — ti  hun  er  jo  allerede  ulykkelig. 
Mathild  e. 

Du  gættede  rigtig.  Hun  blir  forælsket. 

Laura  (forundret). 

Hun  blir  forælsket? 

Mathilde. 

Ja;  der  kommer  en  tid,  hvori  enhver  kvinne 
vågner  for  kærlighed.  Og  da  hun  ikke  kan  ælske 
sin  mand,  ælsker  hun  i tidens  fylle  en  annen. 

Laura  (forfærdet). 

En  annen! 


Ja.  (Pause). 


Mathilde. 

L a u r a. 

Det  er  afskyligt!  (syr,  læner  derefter  hånden  på  bordet, 
syr  igæn).  Hvordan  går  det  så  ham  ? 

Mathilde. 

Han  blir  syg,  meget  syg.  — Da  er  der  en, 
som  finner  ham  og  trøster  ham,  — en  kvinne. 
Laura  (ser  op). 

Hvad  vil  det  sige? 

Mathilde. 

Hans  sjæl  er  som  et  tomt  sted;  en  egen  duft 
af  vemod  og  længsel  er  derover.  Lidt  efter  lidt  er 
hun  — trøsterinnen  — flyttet  derin,  og  så  kommer 
en  dag,  hvorpå  han  siger,  at  han  er  lykkelig.  (Pause). 
Laura  (stnie). 

Hvem  er  hun  ? 

Mathilde. 

En  af  disse  forsagende  naturer,  som  kan  lade 
sig  nøje  med  kærlighedens  efterslæt. 

La  ura 

(efter  en  pause,  hvori  hun  stivt  har  betrag-tet  Mathilde). 

Kunde  du  det? 

Mathilde. 

Nej!  — Den  første  eller  ingen  ! 

Laura. 

Men  hun? 

Mathilde. 

Konen? 

Laura. 

Ja.  Hvordan  går  det  henne? 

Mathilde. 

Straks  hun  føler,  at  inanden  gribes  af  en  annen 
kærlighed,  vender  hun  sig  mod  ham  med  al  sin 
magt;  men  da  er  det  blevet  for  silde. 

Laura 

(sidder  hensunken,  rejser  sig  derpå  hurtig  og  går  til  et  lidet  sybord,  som 
står  ved  enden  af  sofaen  til  vænstre,  lukker  det  op,  søger,  tænker  sig  om, 
søger  atter). 

Mathilde. 

Hvad  søger  du? 

Laura. 

Det  er  et  portræt. 

Mathilde. 

Aksels. 

Laura. 

Nej ; — men  hvor  er  det  blevet  af  ? 
Mathilde. 

Du  husker,  at  du  en  dag  tog  det  op;  du  vilde 
ikke  have  det,  sagde  du.  Så  gæmte  jeg  det. 

Laura.  . 

Du? 

Mathilde. 

Ja,  — til  du  spurte  -efter  det.  (rejser  sig,  lukker 

sit  lille  .sy-bord  op , som  står  ved  sofaen  til  højre).  Her  er  det. 
(gir  henne  det). 

Laura. 

Så  du  har  det ! (lægger  det  ned  uden  at  se  på  det  og 
skyder  skuffen  til,  går  et  par  skridt,  kommer  itilbage,  drejer  nøglen  om  og 
tar  den  til  sig.  Stanser  bag  bordet).  Har  Aksel  læSt  den 
nye  roman  ? 

Mathilde. 

Jeg  ved  ikke.  Skal  jeg  give  ham  den? 

Laura. 

Som  du  vil.  Du  har  måske  lyst  til  at  læse 
den  højt  for  ham. 

(En  pige  kommer  med  et  brev,  Laura  tar  det,  pigen  går  igæn). 

Fra  mine  forældre ! (kysser  det  med  rørelse).  De  eneste, 
som  holder  af  mig ! (går  hurtig). 


Annen  scene. 

Mathilde.  Aksel  (fra  hoved-ingangen). 

Aksel. 

Altid  hygter  hun,  når  jeg  kommer! 

Mathilde  (rejser  sig). 

Denne  gang  var  det  dog  tilfældigt.  (ser  på  ham). 
Hvor  De  er  bleg? 

Aksel  (alvorlig). 

Jeg  er  lidt  bevæget.  — Har  De  læst  den  nye 
roman? 

Mathilde 

(putter  bogen  i lommen). 

Hvilken  roman? 

Aksel. 

„De  ny-gifte^‘,  — en  ganske  liden  bog. 
Mathilde. 

A;  — jeg  er  just  i færd  med  den. 

Aksel  (ivrig). 

Laura  også?  læser  Laura  den? 

Mathilde. 

Hun  siger,  den  er  slet. 

Aksel. 

Nej,  men  forunderlig  er  den.  Den  forfærder 
mig,  — som  at  komme  in  i sit  eget  værelse  og  se 
sig  selv  sidde  der.  Den  har  fat  lige  ned  i det,  som 
ligger  utænkt  i min  sjæl. 

Mathilde. 

Det  har  enhver  god  bog. 

Aksel. 

Det  vil  gå  mig  som  i denne  bog;  alle  forud- 
sætninger  er  der,  jeg  har  kun  ikke  kænt  dem  selv. 
Mathilde. 

Jeg  har  hørt,  men  bare  om  unge  medicinere,  at 
de  føler  alle  de  sygdommer,  som  de  læser  om. 

Aksel. 

A,  dette  er  mere  æn  inbildning!  Mine  fristelser 
kommer  gående  Ijs-levende  mod  mig.  Tankerne  stiger 
så  naturlig  op  af  det,  der  sker,  som  røgen  af  sin 
ild;  — og  disse  tanker  (med  et  biik  på  Mathilde)  fører  langt. 

Mathilde. 

Så  vidt  jeg  kan  se,  lærer  bogen  kun  at  tage 
noget  hensyn  overfor  en  kvinne,  helst  når  hun  er  ung. 

Aksel. 

Det  er  sant.  Men  hør  mig:  en  ung-karl,  op- 
dragen  blant  studenter,  kan  umuelig  have  alle  disse 
hensyn  færdige,  som  en  kvinnes  væsen  kræver.  Han 
giftes  ikke  på  en  dag,  men  éfterhånden;  han  flytter 
ikke  straks  sine  vaner  ned  af  en  sofa  eller  sine  pligter 

in  i silke-spunne  forhold.  Den  første  kærligheds 
inspiration  gir  begavelsen,  men  denne  må  stå  i 
lære.  Å,  jeg  så  ikke,  hvad  jeg  havde  forsømt,  før 
hiin  stod  skræmt  og  langt  borte.  Men  livad  har  jeg 
siden  ikke  gjort  for  at  fange  henne?  Nærmet  mig 
med  sagte  gang  fra  alle  sider,  lokkende,  med  gaver, 
med  anger;  men  De  ser  selv;  hun  flygter  altid  dybere 
in.  Mine  tanker,  spænte  af  længsel  og  opfindsomhed, 
stimler  efter,  kærligheden  vokser,  — men  under- 
tiden afløses  den  rigtignok  af  et  savn  så  uhyre,  at 
hele  livet  vil  forgå  i det.  Da  trænger  jeg  til  at 
klamre  mig  fast,  — o,  Mathilde,  De  har  været  mig 
meget  i denne  tid ! (nærmer  sig). 

Mathilde  (rejser  sig). 

Ja,  der  hænder  adskilligt  i et  år,  som  man  ikke 
tænkte  sig,  da  man  begynte  det. 

Aksel  (sætter  sig). 

Gud,  hvilket  år!  Jeg  tør  ikke  leve  et  sådant 
til;  — denne  bog  har  gjort  mig  ræd! 

Mathilde  (afsides). 

Det  er  jo  godt. 

Aksel  (rejser  sig  op  igæn). 

Desuden:  det  arbejd,  jeg  har,  for  at  holde  alt 
her,  slig  som  hun  er  vant  til,  blir  mig  for  stort, 
Mathilde!  I længden  kan  det  ikke  gå!  Havde  jeg 
ænda  den  løn,  som  den  simpleste  arbejds-mand,  at 
hun  takkede  mig  — om  bare  i et  smil;  men  når  jeg 
har  rejst  ugevis  omkring  og  slidt  ondt  i disse  åbne 
båder  om  vinter-dage,  får  jeg  så  en  hilsen  ved  min 
hjæmkomst?  Ved  hun  af,  når  jeg  sidder  nætterne 


47 


oppe,  for  hvem  jeg  gør  det?  Har  hun  bare  lagt 
mærke  til  det  — eller  til  dette  hus,  at  det  med  stor 
bekostning  er  inrettet  som  hennes  forældres?  Nej, 
hun  tar  alt,  som  det  så  skal  være,  — og  hvis  nogen 
sagde  henne:  „Dette  gør  han  for  din  skyld, “ så 
vilde  hun  svare:  „det  behøvede  han  ikke;  jeg  havde 
det  altsammen  hjæmme/‘ 

M a t h i 1 d e. 

Ja  nu  må  der  komme  et  vende-punkt. 

Aksel. 

Hvad  mener  De  med  det? 

M a t h i 1 d e. 

Intet  bestemt,  — der  er  hun! 

Aksel. 

Er  der  noget  hændt?  Hun  kommer  så  hurtig! 

Tredje  scene. 

Mathilde.  Aksei.  Laura  (med  et  åbent  brev). 

Laura  (sagte  tn  Mathilde). 

Mine  forældre  føler  det  så  tomt  derhjæmme,  de 
vil  til  udlandet,  til  Italien,  men  de  kommer  hid, 
Mathilde,  før  de  forlader  landet! 

Mathilde. 

De  kommer  hid?  — Når? 

Laura. 

Nu  straks!  Jeg  la  ikke  mærke  til  det.  Brevet 
er  skrevet  fra  næste  station,  de  vil  overraske  os,^  de 
er  her  om  et  øjeblik!  Gud  i himlene,  hvad  skal 
vi  gøre? 

Mathilde  (hurtig). 

Sig  det  til  Aksel. 

Laura. 

Ja,  gør  det! 

Mathilde. 

Nej,  det  må  du! 

Laura  (forskræUket). 

Jeg? 

Mathilde  (tn  Axei). 
Laura  har  noget,  hun  vil  sige  Dem. 
Laura. 

Mathilde ! 


Aksel. 

Det  vilde  være  første  gang. 

Laura. 

A,  sig  det,  du ! 

(Mathilde  tier  og  går  bort). 
Aksel  (nærmere). 

Hvad  er  det? 


Laura  (bange).. 
Mine  forældre  kommer. 

Aksel. 

Hid? 

Laura. 


J a. 

. Når?  I dag? 


Aksel. 

Laura. 


Nu.  Ret  straks. 

V Aksel. 

Og  det  har  ingen  sagt  mig!  (tar  sin  hat  og  går). 

Laura  (ræd). 

Aksel. 

Aksel. 

Det  er  vist  ikke  for  at  finne  mig,  at  de  komme. 

Laura. 

Men  du  må  ikke  gå! 

Mathilde. 

Nej,  De  må  ikke! 

Aksel. 

Tar  de  da  ikke  in  her? 

Laura. 

Jo,  jeg  har  tænkt,  hvis  du  vil,  — i dine  værelser. 

Aksel. 

Så  er  det  jo,  som  det  skal  være:  jeg  fiytter  ud, 
og  de  tar  min  plads. 

Mathilde. 

Tag  De  mit  værelse,  og  jeg  fikter  sammen  med 
Laura.  Det  skal  jeg  med  lethed  ordne!  (går  ud). 

Aksel. 

Hvorfor  så  mange  omsvøb?  At  du  længes  efter 
dem,  er  så  naturligt,  og  at  jeg  tar  bort,  når  de 
kommer,  er  lige  så  naturligt,  kun  skulde  du  have  for- 
bered det  — lidt  lemfældig.  Ti  jeg  må  jo  tro,  at 
de  nu  kommer  for  at  ta  dig  med,  — og  om  det  koster 

dig  intet  at  få  gjort  en  ende  på  dette,  så  rnå  du  jo 
vide,  at  mig  koster  det! 

Laura. 

Jeg  vidste  ikke,  at  de  kom,  før  i dette  øjeblik. 

Aksel. 

Nej,  men  dine  breve  har  kaldt  dem  hid,  dine 
klager  — 

Laura. 

Jeg  har  ikke  klaget. 

Aksel. 

Du  har  bare  sagt  dem,  hvorledes  her  stod  til. 

Laura. 

Nej  aldrig! 

(Pause). 

Aksel  (forundret). 

Hvad  har  du  da  skrevet  til  dem  i hele  dette 
år,  — et  brev  hver  dag? 

Laura. 

Jeg  har  sagt  dem,  at  her  stod  godt  til. 

Aksel. 

Er  det  mueligt?  Hele  Tiden?  Laura!  Tør  jeg 
tro  det?  Så  meget  hensyn  (nærmere).  A,  så  er  der  dog 
ænnu  — ! 

Laura  (ræd). 

Jeg  gjorde  det  af  hensyn  til  mine  forældre. 

Aksel  (koldt). 

Til  dine  forældre?  Så  gør  det  mig  ondt  for 
dem ; ti  de  vil  snart  se,  hvorledes  vi  har  det. 

Laura. 

De  blir  her  bare  et  par  dager;  de  skal  til 
udlandet. 

Aksel. 

Til  udlandet?  — Så  skal  vel  nogen  følge  dem? 
— Du  kanske ? 

Laura. 

Du  kan  vel  ikke? 

Aksel. 

Nej.  — Du  rejser  altså  dog  fra  mig,  Laura!  — 
Jeg  blir  alene  her  med  Mathilde:  — det  er  næsten 
som  i bogen. 

Laura. 

Med  Mathilde?  — Ja,  — kanske  Mathilde  kunde 
følge  dem? 

Aksel. 

Hun  kan  jo  ikke  undværes  her,  — så  længe  det 
står  som  nu. 

Laura. 

Du  vil  måske  hellere,  at  jeg  — ? 

Aksel. 

Du  behøver  jo  ikke  at  spørge  mig  om  noget. 
Du  rejser,  hvis  du  vil. 

Laura. 

Ja,  jeg  kan  undværes.  — Imidlertid  tror  jeg 
nok,  at  jeg  blir! 

4;^ 

Aksel. 

Du  blir  — hos  mig? 

Laura. 


Ja, 


Aksel  (glad,  nærmere). 


Det  er  dog  ikke  af  hensyn  til  dine  forældre? 
Laura. 

Nej,  det  er  det  ikke  ! 


(Han  fjærner  sig  forundret). 


FJærde  scene. 

De  forrige  Mathilde. 

Mathilde. 

Nu  er  alt  i orden,  (tn  Aksei).  De  blir  altså? 
Aksel  (ser  på  Laura). 

Jeg  ved  ikke.  — Dersom  jeg  rejser  bort  de  få 
dager,  vil  det  vist  gå  bedre. 

Mathilde  (træder  frem). 

Godt.  Så  rejser  også  jeg! 

Laura. 

Du? 

Aksel. 

De? 

Mathilde. 

Ja,  i det,  som  da  sker,  vil  jeg  ingen  del  have. 

(Pause). 

Aksel. 

Hvad  tror  De  da  vil  ske? 

Mathilde. 

Lad  det  være  usagt,  — så  længe  det  er  usked. 

(Pause). 

Aksel. 

Nu  tænker  De  for  hårdt  om  Deres  veninne. 

Laura  (roiig). 

Mathilde  er  ikke  min  veninne. 

Aksel. 

Er  Mathilde  ikke  din  — ? 

Laura  (som  før). 

Den,  som  bestandig  skuffer,  er  ingen  veninne. 

Aksel. 

Har  Mathilde  skuffet  nogen?  Du  er  uretfærdig! 

Laura  (altid  rolig). 

Er  jeg  det?  Mathilde  er  skyld  i,  at  jeg  nu  er 
ulykkelig. 

Aksel. 

Men,  Laura! 

Laura. 

Kære,  forsvar  henne  du,  hvis  du  har  trang  der- 
til; men  lad  mig  få  lov  til  at  sige  ligefrem,  at  Ma- 
thilde har  ført  mig,  fra  jeg  var  et  troskyldigt  barn, 
og  in  i alt  det,  som  jeg  nu  lider  i!  Uden  henne  var 
jeg  i dag  ikke  gift  og  heller  ikke  borte  fra  mine  for- 
ældre.  Hun  fulgte  mig  hid,  ikke  for  at  hjælpe  mig, 
som  hun  sa,  men  for  at  udspejde  mig  videre  — stille, 
hemmelig,  som  det  er  hennes  vis,  og  siden  bruge, 
hvad  hun  har  funnet.  Men  dig  tjener  hun ; ti  dig  — 
nej,  jeg  vil  ikke  sige  det!  (med  stigende  hæftighed).  Men 

sammensværg  eder,  I,  og  prøv  så,  oin  jeg  længre  er 
noget  barn ! Det  trai,  som  I har  flyttet  nf\ed  oprevne 
rødder,  gir  ikke  friigt  det  første  år,  hvor  meget  I 
så  rister!  Lad  det  kun  gå  som  i den  roman,  hun  har 
så  rnegen  glæde  af  at  læse  højt  for  mig;  — men 
den  dag  jeg  tigger  om  kærlighed,  skal  I ikke  leve! 
Og  så  må  mine  forældre  komme  og  se  alt,  alt,  det 
er  mig  nu  netop  en  trang!  Ti  jeg  vil  ikke  lade  mig 
lede,  jeg  vil  ikke  lade  mig  skuffe,  — jeg  vil  ikke! 

(står  et  øjeblik  ganske  stille,  brister  så  i hæftig  gråd  og  løber  ud). 


Femte  scene. 

Aksel  (efter  en  pause). 

Hvad  er  dette? 

Mathilde. 

Hun  hader  mig. 

Aksel  (forbauset). 

Når  er  det  kommet? 

Mathilde. 

Lidt  efter  lidt.  Ser  De  det  først  nu. 

Aksel  (ænnu  mere). 

Har  De  da  ikke  længre  hennes  fortrolighed  ? 

Mathilde. 

Ikke  mere  æn  De. 

Aksel. 

Hun,  som  engang  trodde  alle  — ! 

Mathilde. 

Nu  tror  hun  ingen.  (Pause). 

Aksel. 

Og  ænnu  forunderligere , — men,  det  er  ikke 
til  at  ta  fejl  af:  hun  er  skinsyg! 

Mathilde. 


Ja , 


Aksel. 


— — Og  på  Dem!  — Noget  så  ugrunnet  — 

(stanser  uvilkårlig,  seende  på  henne;  Mathilde  går  til  den  andre  side). 


Mathilde. 

De  kan  kun  være  glad  over,  at  dette  er  kommet.  * 
Aksel. 

Skinsygen eller  — hvad  sagde  De? 

Mathilde. 


Den  har  hjulpet  henne.  Nu  er  hun  på  vej  til 
at  ælske  Dem. 

Aksel. 

Nu?  — 


Mathilde. 

Kærligheden  kommer  ofte  således,  — helst  hos 
den,  der  er  gjort  usikker. 

Ak  sel. 

Og  De  skulde  være  offer? 

Mathilde. 

Det  er  jeg  vant  til. 

Aksel  (nærmere,  hurtig). 

De  må  selv  ha  ælsket,  Mathilde? 

Mathilde  (studser,  siger  derpå). 

Det  har  jeg  også. 

Aksel. 


Ulykkelig? 


56 


Math  il  de. 

Ikke  lykkelig;  men  hvorfor  tror  De  det? 

Aksel. 

De,  der  har  oplevet  saadant,  har  mindre  egen- 
kærlighed  æn  vi  andre  og  er  istand  til  mere. 

Mathilde. 

Ja,  — kærligheden  er  altid  en  invielse,  om 
ikke  altid  til  det  samme. 

Aksel. 

Undertiden  gør  den  knn  ulykkelig. 

Mathilde. 

Ja.  mænnesker  uden  inhold  — og  uden  stolthed! 

Aksel. 

Jo  mere  jeg  kænner  Dem,  des  mindre.  Hvad  er 
det  dog  for  en  mand,  som  De  kan  have  ælsket  uden 
genkærlighed ! 

Mathilde  (dæmpet). 

En  mand,  jeg  nu  er  meget  taknemmelig;  ti  det 
er  ikke  mit  kald  at  blive  gift. 

Aksel. 

Hvad  er  da  Deres  kald? 

Mathilde. 

Et,  man  ikke  gærne  taler  om,  før  man  ved,  det 
har  lykkedes.  — Men  uden  ham  havde  jeg  næppe 
opdaget  det. 

Aksel. 

Og  nu  er  De  rolig,  — har  ingen  længsel? 

Mathilde  (hæftig,  som  alt  følgende). 

Jo,  den  længsel  at  rejse,  — langt,  langt!  At 
fylle  min  sjæl  med  store  billeder,  — å har  De  god- 
hed  for  mig  — 

Aksel. 

Mathilde,  jeg  har  mere:  den  varmeste  tak- 
nemmelighed,  å,  ænnu  mere,  jeg  — 

M a t h i 1 d e (afbrydende). 

Vel,  så  forson  dem  med  Laura?  Så  får  jeg 
følge  hennes  forældre  til  udlandet!  ....  A,  kommer 
jeg  nu  ikke  bort,  langt  bort,  så  er  der  noget  i mig, 
som  dør! 

Aksel. 

Rejs,  Mathilde!  — De  siger  det,  så  jeg  tror  Dem! 

Mathilde. 

Jeg  rejser  ikke,  før  I er  forsonet!  Vi  skal 
dog  ikke  alle  tre  bli  ulykkelige!  . . . Nej,  jeg  er 
det  ikke;  men  jeg  blev  det,  l^vis  I blev  det,  — og 
hvis  jeg  nu  ikke  tik  rejse! 

Aksel. 

A,  hvad  kan  jeg  gøre  til  det? 

Mathilde  (hurtig). 

Bli  her  for  at  tage  godt  mod  de  gamle!  Vær 
så  mod  Laura,  som  om  intet  var,  og  hun  tier! 

Aksel. 

Hvoraf  tror  De,  at  hun  tier? 

Mathilde. 

Af  alt,  jeg  har  gjort  for  det! 

Aksel. 

De?  — 

Mathilde. 

Ja,  — nej,  — ja,  det  vil  sige,  ikke  som  De 
har  villet,  men  ad  ornveje  — 

Aksel. 

Også  i den  første  tid? 

Mathilde. 

Nej,  ikke  dengang,  det  er  sant.  Men  glæm 
det;  ti  nu  har  jeg  gjort  det  godt  igæn!  Jeg  kænte 
Dem  ikke  dengang,  ....  der  var  grunne  .... 

Aksel  (nærmere). 

Mathilde,  jeg  har  fåt  en  forunderlig  godhed  for 
Dem,  det  er,  som  om  alt  det,  der  hist  blir  forsmåd, 
vil  samles  om  Dem,  og  som  om  jeg  nu  først  — 
Mathilde. 

Der  er  vognen ! 

Aksel. 

Hvad  skal  jeg? 

Mathilde. 

Gå  ned  og  tage  mod  de  gamle!  Skynd  Dem! 
Se,  Laura  er  alt  dernede,  å,  lad  henne  ikke  savne 
Dem  i denne  stund!  Så,  det  var  ret ! (han  går).  Ja, 
det  var  ret:  nu  har  jeg  først  rigtig  vunnet!  (ud). 

Sjætte  scene. 

(Man  hører  fruens  og  amtmandens  stæmmer  udenfor,  straks  kommer  fruen, 

fulgt  af  Laura,  derpå  amtmanden,  fuigt  af  Aksel  og  Mathilde). 

Fruen. 

Så  er  jeg  da  hos  dig,  mit  evig  ælskede  barn! 
(kysser  henne).  A,  det  er  også  godt  at  være  adskilt,  for 
så  mødes  vi  igæn ! (kysser  henne).  Hver  eneste  dag  dine 

dejlige  breve.  — Tak!  (kysser  henne  atter).  A,  du  er  den 
samme,  ganske  den  samme,  — kun  lidt  blegere;  — 
men  det  skal  du  jo  være.  (kysser  henne). 

Aksel 

(til  amtmanden , som  tar  frakken  og  flere  skærf  af). 

Skal  jeg  ikke  — ? 

Amtmanden  (bukkende). 

'Tusen  tak!  ....  Jeg  skal  nok  selv!  (går  med  det). 
Aksel. 

Må  jeg  så  ikke  bære  det  bort?  (vii  ta  hat  og 

frakke  m.  m.). 

Amtmanden  (bukkende). 

Tusen  tak!  ....  Jeg  skal  nok  selv!  (går  med  det). 

Fruen  (tn  Laura,  sagte). 

Det  kostede  at  få  far  med,  kan  du  tro.  Han 
kan  ænnu  ikke  glæmme  — . . Men  vort  barn  måtte 
vi  dog  se,  før  vi  rejste,  og  rejse  måtte  vi,  da  det 
blev  så  øde  der  hjæmme. 

Laura. 

GrOde  mor!  (hun  og  Mathilde  hjælpe  henne  tøjet  af). 

Aksel 

(til  amtmanden,  som  er  kommen  in  igæn). 

Amtmanden  har  havt  en  god  rejse? 

Amtmanden. 

Særdeles  behagelig. 

Aksel. 

Ingen  forkølelse? 

Amtmanden. 

Ingen  egentlig,  kun  en  let;  — lidt  hævelse  i 
halsen,  sent  ude,  stærkt  dugg-slag.  — De  befinner 
Dem  vel? 

Aksel. 

Tak,  meget  vel. 

Amtmanden. 

Det  fornøjer  mig  særdeles. 

Fruen  (til  amtmanden). 

Men  ser  du  — ? 

Amtmanden. 

Hvad,  min  bedste? 

F ru  en. 

Nej,  ser  du  det  ikke? 

Amtmanden. 

Nej,  hvad  er  det? 

Fruen. 

Vi  er  komne  hjærn  igæn,  stuen  er  jo  vor  egen. 

Amtmanden  , (forundret). 

Jeg  mener  også  — 

Fruen. 

Tæppet,  betrækket,  moblerne,  alt  intil  den  orden, 

det  står  i ! (går  over  til  Aksel  og  tar  hans  hånd).  Et  mere 

rørende  bevis  på  din  kærlighed  for  henne  kunde  aldrig 
møde  os!  (tii  amtmanden).  Ikke  sant ? 

Amtmanden  (betagen). 

Ja,  det  må  jeg  sige  — 

Fruen. 

Og  derom.  Laura,  har  du  ikke  skrevet  et 
eneste  ord? 

Ma  thilde. 

Ikke  denne  stue  alene,  men  hele  huset  er,  så- 
vidt muligt,  inrettet  Som  eders. 

Fruen. 

Hele  huset,  er  det  mueligt! 

Amt  in  anden. 

Det  er  den  smukkeste  inåde  at  gøre  sin  unge 
kone  en  glæde  på,  som  jeg  nogensinde  har  hørt 
tale  om ! 

Fruen. 

Jeg  er  så  forundret  over  dig,  mit  barn,  at  du 
ikke  med  et  ord  har  nævnt  alt  dette. 

Amtman  den. 

Nej,  ikke  med  et  ord! 

Fruen. 

Har  du  da  ikke  set  det? 

Amtmanden.  ^ 

Det,  man  daglig  har  for  øje,  tror  man,  at  alle 
ved,  — ikke  sant,  min  lille?  Det  har  gåt  så  til? 

Fruen. 

Og  det  har  Aksel  givet  dig  ved  sit  eget  ar- 
bejd!  Du  er  vel  stolt  deraf? 

Amtmanden  (klappende  henne). 

Naturligvis  er  hun  det;  men  Laura  plejer  jo  aldrig 
at  skildre  sine  følelser,  skønt  dette  er  noget  så  — 
Fruen  (ler). 

Hennes  breve  har  i den  seneste  tid  kun  været 
optagne  af  betragtninger  over  kærlighed. 

Laura. 

Mor!  — 

Fruen. 

Nu,  jeg  skal  intet  sige.  Men  du  har  en  god 
mand,  Laura! 

Laura. 

Mor!  — 

Fruen  (dæmpet). 

Du  har  vist  ham  en  eller  annen  opmærksomhed 
igæn,  givet  ham  noget?  Eller  — 

A.mtmanden  (med  hovedet  in  imellem  dem). 

— Syd  noget  til  ham,  — hvad? 

Aksel 

(da  Mathilde  har  bragt  vin  og  skænket  i). 

Et  glas  vin  til  velkomst,  — sherry,  amtmandens 
yndlings-vin. 

Fruen. 

Det  husker  han ! 

(De  tar  sine  glas). 

Aksel. 

Må  Laura  og  jeg  nu  få  lov  til  at  ønske  eder 
vel  komne  hos  os!  Måtte  I nu  finne  alt  her,  (bevæget) 
sådan  som  I ønsker  det;  — jeg  skal  gøre  mit  dertil, 
og  Laura  vil  vist  også  gøre  sit. 

Fruen. 

Det  vil  hun!  — Klink  med  ham!  (han  rækker  sit 
glas  imod  henne,  hun  skaélver  på  hånden,  så  vinen  spilles).  Du  har 

skænket  for  fult,  mit  barn! 

(De  klinker  og  drikker  alle). 

Am  tman  den 

(da  der  atter  er  iskænket). 

Min  kone  og  jeg  ...  takker  for  denne  mod- 
tagelse.  Vi  kunde  jo  ikke  rejse  uden  først  at  se  til 
vort  barn,  — til  vore  børn.  En  god  veninne  af  eder 
(ser  på  Mathilde)  rådede  OS  til  at  komme  uventet.  Vi 
vilde  det  ikke  straks,  men  er  nu  glade  ved,  at  det 

skedde;  ti  nu  — ser  vi  best,  at  Lauras  breve  var 
sanne.  I har  det  godt,  — og  så  må  vi  gamle  jo 
også  ha  det  godt  — og  la  være  glæmt,  hvad  — 
hvad  dog  er  blevet  til  det  beste.  — Hm  hm.  — En- 
gang kunde  vi  ikke  tænke  os  dette  ....  og  derfor 
ikke  skilles  fra  vort  barn;  men  nu  kan  vi  det  trygt; 
— ti  nu  tror  vi  på  Dem,  ....  jeg  tror  på  dig, 
Aksel,  min  søn  ....  Gud  velsigne  dig!  (De  trykker  hm- 

annens  hænder,  alle  drikker). 

Fruen. 

Ved  I,  hvad  jeg  nu  har  lyst  til? 

Alle. 

Nej? 

Fruen. 

At  Aksel  fortæller,  hvorledes  det  gik  til,  da  I 
blev  forsonet. 

Laura. 

Mor ! — 

Fruen. 

Hvorfor  er  du  undselig?  Hvorfor  har  du  aldrig 
villet  fortælle  det?  Herre  Gud,  har  vi  forældre 
nogen  større  glæde  æn  at  høre,  hvorledes  vore  børn 
blev  lykkelige? 

Amt  m anden. 

Det  er  en  god  ide  af  mor!  Så  sætter  vi  os  og 
hører  på.  (De  sætter  sig;  Laura  vil  gå).  Nej,  kom  nu  Og  Sæt 
dig  hos  mor.  Laura!  Vi  må  jo  se  på  dig,  mens 
han  fortæller.  (Han  drar  henne  ned  til  sig). 

F ruen. 

Så  må  du  ikke  glæmme  noget.  Aksel,  kom  med 
de  første  tegn,  den  første  godhed.  Laura  viste  dig. 

Aksel. 

Ja,  jeg  skal  fortælle,  hvorledes  det  gik  til. 

Laura  (farer  op). 

Men  Aksel  — ! 

Aksel. 

Jeg  fortsætter  kun  dine  breve,  Laura. 

Fruen. 

Det  er  jo  til  ære  for  dig,  mit  barn!  Hør  nu 
stille  på  ham  og  ret  ham,  hvor  han  glæmmer  noget. 

(Hun  drages  ned  igæn). 

Aksel. 

Ja,  kære  forældre,  I ved^jo,  at  det  ikke  be- 
gynte  godt,  — 

Amtmanden. 

A ja,  — men  gå  det  forbi. 

Aksel. 

Den  store  uret,  jeg  havde  gjort  Laura,  følte  jeg, 
straks  hun  stod  alene.  Hun  skalv,  når  jeg  nærmede 
mig,  og  snart  skalv  hun  for  alle  som  for  mig.  Først 
blev  jeg  ydmyg  som  den  stærke,  når  han  har  sejret, 
men  siden  bange;  ti  jeg  havde  været  for  stærk.  Da 
inviede  jeg  min  kærlighed  til  i Jakobs  syv  arbejds-år 
at  tjene  op,  hvad  jeg  havde  tabt  i et  øjeblik.  I ser 
dette  hus,  — jeg  jævnede  det  for  hennes  fod;  I ser, 
hvad  her  er,  — jeg  satte  det  for  hennes  øje;  af  mine 
nætters  arbejd,  af  den  yderste  anstrængelse  hentede 
jeg  det  frem,  stykke  for  stykke,  at  hun  ikke  skulde 
støde  sig  på  noget  fremmed  og  koldt,  men  bæres  af 
det  kænte  og  ælskte.  Dette  forstod  hun,  og  vårens 
fugler  begynte  tidlig  at  flagre  om  huset,  og  skønt 
hun  altid  havde  flygtet,  når  jeg  kom,  mærkede 

jeg  hennes  tilstedeværelse  i mine  stuer,  ved  mit 
arbejdsbord,  i hundrede  kære  småting  — 

Laura  (skamful). 

A,  det  er  ikke  sant! 

Aksel. 

Tro  henne  ikke!  Laura  har  et  så  kærligt  hjærte, 
— hun  var  gjort  undselig  af  sin  frygt,  men  hun 
kunde  ikke  modstå  sine  gode  inskydelser  eller  min 
ydmyge  troskab.  Når  jeg  vågede  i mit  værelse  ved 
mit  arbejd  for  henne,  vågede  hun  i sit,  i alle  fal 
trodde  jeg  ofte  at  høre  hennes  fodtrin;  og  når  jeg 
kom  sent  hjem  fra  hårde  rejser,  sprang  hun  vel  ikke 
imod  mig,  — det  var  ikke,  fordi,  hun  savnede  en 
hustrus  taknemmelighed,  den  har  Laura!  — men 
fordi  hun  ikke  vilde  røbe  sin  glæde  før  på  for- 
soningens store  dag.  ^ 

Laura  (rejser  sig), 

Amtmanden. 

Men  blev  I da  ikke  straks  forsonet? 

Aksel. 

Ikke  straks. 

Fruen  (bange,  dæmpet). 

Gud,  det  har  Laura  fortiet! 

Aksel. 

Fordi  hun  ælskede  eder  og  ikke  unødig  vilde 
bedrøve  eder.  Men  hennes  taushed,  ikke  sant,  den 
røbede,  at  hun  væntede  på  mig;  den  var  hennes  kær- 
ligheds  første  gave  til  mig?  (Laura  sættersig).  Siden  kom 
flere;  hun  så  jo,  at  jeg  ikke  var  ond,  tværtom,  hun 
så,  at  hvad  jeg  havde  syndet,  havde  jeg  syndet  af 
kærlighed,  for  Laura  er  jo  selv  kærlig;  hun  kom  mig 

derfor  i møde  lidt  efter  lidt,  med  blidlied,  i stilhed; 
hun  længtes  til  at  blive  en  god  hustru. 

Så  var  det  en  dejlig  formiddag,  ja,  som  nu 
denne;  — vi  havde  hver  for  sig  læst  en  bog,  der 
fra  det  fjærne  talte  truende  ned  i vort  forhold,  og  vi 
dreves  sammen  her  af  angest.  Da,  med  en  gang, 
fløj  alle  vinduer  og  dere  op , det  var  brev  fra  eder, 
som  kom,  der  blev  varmt  deraf  i stuen,  — ja,  som 
nu  I sidder  her.  — Sommeren  sang  om  huset,  — og 
da  så  jeg  på  hennes  ojne,  at  nu  vilde  alle  blomster 
åbne  sig!  Da  knælte  jeg  for  henne  — som  nu  — 
og  sagde:  for  vore  forældres  skyld,  at  de  skal  have  • 
glæde  af  os,  for  min  skyld,  at  jeg  ikke  længre  skal 
straffes,  og  for  din  skyld,  at  du  atter  skal  kunne 
leve  af  dit  ^fulle,  gode  hjærte,  lad  os  nu  finne  hver- 
andre! — Og  da  svarte  Laura  — ? 

Laura 

(kaster  sig  grædende  til  hans  bryst;  alle  rejser  sig). 

Fruen. 

• Det  var  dejligt,  børn! 

Am  tmanden. 

Dejligt,  som  da  vi  selv  var  unge  og  fant  hin- 
annen! — Nej,  som  den  mand  fortæller ! 

Fruen. 

Ja,  som  vi  oplevede  det  nu! 

Am  tmanden. 

Ikke  sant,  — hvilken  begavelse! 

Fruen  (sagte). 

Han  blir  noget  stort! 

Am  tmanden  (sagte). 

— Noget  stort,  og  i vor  familie. 


Aksel 

(som  har  ført  Laura  frem  i forgrunnen  til  vænstre). 

Så  det  svarte  du,  Laura! 

Laura. 

Du  husker  ikke  alt. 

Fruen. 

Er  der  mere?  Lad  os  hore  mere! 

Aksel. 

Hvad  sagde  du  så? 

Laura. 

Jo,  jeg  sagde,  at  jeg  blev  holdt  tilbage  længe 

længe!  Jeg  så  nok,  at  du  var  glad  i mig;  men  jeg 
var  bange,  at  det  var  som  i et  barn. 

Aksel. 

Laura ! 

Laura. 

Jeg  er  jo  ikke  så  klog  som  ....  mange  andre  .... 
men  et  barn  er  jeg  ikke  længre;  ti  nu  ælsker  jeg  dig! 
Aksel. 

Jo,  et  barn  er  du  lige  vel ! 

Amtmanden  (tii  fruen). 

Men  hvordan  blir  det  nu  med  vor  aftale?  Vi 
skulde  jo  stniks  rejse  videre? 

Aksel. 

Nej,  bliv  nu  nogle  dager!  (Laura  gør  tegn  ta  ham).  Ikke? 
Laura  (sagte). 

Nu  vilde  jeg,  at  vi  skulde  være  alene. 

Fruen. 

Hvad  siger  du.  Laura?  ' 

Laura. 

Jeg?  — Jeg  siger  — at  jeg  vilde  be  jer,  når 
I nu  rejser,  at  tage  Mathilde  med. 

Fruen. 

Det  er  smukt  af  dig,  Laura,  at  du  husker  på 
Matliilde.  Man  siger  ellers  om  ny-gifte,  at  de  er 
egoister. 

Amtman  den. 

Nej,  det  er  Laura  ikke! 

L a u r a. 

Mathilde,  (sagte)  tilgi V mig!  (de  omfavner  hinannen;  sagte). 

Nu  først  forstår  jeg  dig! 

Mathilde. 

Ikke  ganske. 

Laura. 

Jo.  uden  dig  havde  jeg  vist  aldrig  fåt  Aksel. 
Mathilde. 

Det  er  sant. 

Laura. 

A,  Mathilde,  nu  er  jeg  så  glad! 

Mathilde. 

Og  jeg  ønsker  dig  til  lykke. 

Aksel 

(idet  han  tar  Lauras  arm). 

Nu  kan  De  rejse,  Mathilde! 

Mathilde. 

Ja!  — og  min  næste  roman  skal  blive  bedre* 
Aksel. 

Deres  — ? 


(Tæppet  faller). 

